Hepatitis A

Inqanawa Iliwa

ISuperheroes

IHepatitis A (eyayidla ngokubizwa ngokuba yihepatitis eyosulelayo) emandla isifo esosulelayo sesibindi esibangelwa yintsholongwane yehepatitis A (HAV). Iimeko ezininzi ziba neempawu ezincinci okanye zingabikho kwaphela ingakumbi kwabaselula. Ixesha eliphakathi kokusuleleka neempawu, kwabo bazifumanayo, liphakathi kweeveki ezimbini nezintandathu. Xa kukho iimpawu ngokuqhelekileyo zihlala iiveki ezisibhozo yaye zinokuquka isicaphucaphu, ukugabha, utyatyazo, ulusu olutyheli, ifiva, nesisu esibuhlungu. Abantu abamalunga ne-10–15% bayabuyelwa kwakhona ziimpawu ebudeni beenyanga ezintandathu emva kokusulelwa okokuqala. Ukoyisakala okumandla kwesibindi akunakufane kubekho yaye oku kuxhaphake kakhulu kubantu abadala.

Ngokuqhelekileyo isasazeka ngokutya okanye ukusela ukutya okanye amanzi angcoliswe lilindle elinesi sifo. Oonokrwece abangaphekwanga ngokwaneleyo idla ngokuba ngoyena nobangela. Kanti inokusasazwa ngokusondelelana nomntu onokukosulela. Ngoxa abantwana bengabi nazimpawu xa basulelwa banokubosulela abanye. Emva kokosulelwa kanye, umntu akaphinde asuleleke ubomi bakhe bonke. Ukuze ifunyaniswe kufuneka kuhlolwe igazi njengoko iimpawu zifana nezo zezinye izifo. Yenye yeevayirasi ezintlanu ezaziwayo zehepatitis: A, B, C, D, kunye E.

Ihepatitis A vaccine iyanceda ekukhuseleni. Amanye amazwe ayincomela ngokuqhubekayo ebantwaneni nakwabo basengozini enkulu abangazange bagonywe ngaphambili. Lubonakal lusebenza. Ezinye iindlela zokuyithintela ziquka ukuhlamba izandla ukukupheka kakuhle ukutya. akukho nyango lukhethekileyo, uphumle yaye amayeza isicaphucaphu okanye utyatyazo akhutshwa njengoko efuneka. Ukosuleleka kudla ngokusuka ngokupheleleyo nangaphandle kwesifo esiqhubekayo sesibindi. Unyango lokoyisakala ngokupheleleyo kwesibindi, ukuba kuyavela, uqhaqho-fakelo lwesibindi.

Ehlabathini lonke malunga neemeko ezineempawu eziyi-1.5 lezigidi zibakho nyaka ngamnye yaye lilonke bamalunga namashumi ezigidi abanokosuleleka. Ixhaphake kakhulu kwimimandla yehlabathi enogutyulo olukumgangatho ophantsi nalapho kungekho manzi akhuselekileyo aneleyo. Kumazwe asakhasayo malunga ne-90% yabantwana baye bosuleleleka beneminyaka eyi-10 ubudala yaye bayakhuseleka xa sele bebadala. Idla ngokuqhambuka kumazwe ahambele phambili noko apho abantwana bengachanabekanga ngoxa beselula yaye bengagonywa kakhulu. Ngo-2010, ihepatitis A emandla yaphumela ekufeni kwabantu abayi-102,000. Usuku Lwehlabathi Lwehepatitis ibakho nyaka ngamnye ngoJulayi 28 ukwazisa ngeviral hepatitis.

Iimbekiselo

Category:Izifo